b"\n_START_ARTICLE_\nDal bhat\n_START_PARAGRAPH_\nDal bhat (nepalsko \xe0\xa4\xa6\xe0\xa4\xbe\xe0\xa4\xb2\xe0\xa4\xad\xe0\xa4\xbe\xe0\xa4\xa4, bengalsko: \xe0\xa6\xa1\xe0\xa6\xbe\xe0\xa6\xb2 \xe0\xa6\xad\xe0\xa6\xbe\xe0\xa6\xa4, gud\xc5\xbearat\xc5\xa1\xc4\x8dina: \xe0\xaa\xa6\xe0\xaa\xbe\xe0\xaa\xb3 \xe0\xaa\xad\xe0\xaa\xbe\xe0\xaa\xa4, marat\xc5\xa1\xc4\x8dina: \xe0\xa4\xa1\xe0\xa4\xbe\xe0\xa4\xb3 \xe0\xa4\xad\xe0\xa4\xbe\xe0\xa4\xa4, asam\xc5\xa1\xc4\x8dina: \xe0\xa6\xa6\xe0\xa6\xbe\xe0\xa6\x87\xe0\xa6\xb2 \xe0\xa6\xad\xe0\xa6\xbe\xe0\xa6\xa4 dail bhat / \xe0\xa6\xa1\xe0\xa6\xbe\xe0\xa6\xb2\xe0\xa6\xbf \xe0\xa6\xad\xe0\xa6\xbe\xe0\xa6\xa4 dali bhat) je tradicionalna jed indijske podceline, priljubljena na \xc5\xa1tevilnih obmo\xc4\x8djih Nepala, Banglade\xc5\xa1a in Indije. Sestavljen je iz parjenega ri\xc5\xbea in kuhane le\xc4\x8dne juhe imenovane dal. To je osnovna hrana v teh dr\xc5\xbeavah. Bhat ali Chawal pomeni 'kuhan ri\xc5\xbe' v \xc5\xa1tevilnih indo-arijskih jezikih._NEWLINE_Na vi\xc5\xa1jih nadmorskih vi\xc5\xa1inah v Nepalu, nad 2000 m, kjer ri\xc5\xbe ne raste dobro, se lahko uporabi drugo zrnje, kot so koruza, ajda, je\xc4\x8dmen ali proso, ki nadomestijo v kuhanem pripravku, imenovanem dhindo ali atho v Nepalu. Bhat se lahko dopolni z rotijem (nekva\xc5\xa1en kruh) v Nepalu._NEWLINE_Dal se lahko kuha tudi s \xc4\x8debulo, \xc4\x8desnom, ingverjem, \xc4\x8dilijem, paradi\xc5\xbenikom ali tamarindo, poleg le\xc4\x8de ali fi\xc5\xbeola. Vedno vsebuje zeli\xc5\xa1\xc4\x8da in za\xc4\x8dimbe, kot so koriander, garam masala, kumina in kurkuma. Recepti se razlikujejo glede na letni \xc4\x8das, lokacijo, etni\xc4\x8dno skupino in dru\xc5\xbeino._NEWLINE_Dal bhat je pogosto postre\xc5\xbeen z zelenjavnimi tarkarigem ali torkarijem (\xe0\xa4\xa4\xe0\xa4\xb0\xe0\xa4\x95\xe0\xa4\xbe\xe0\xa4\xb0\xe0\xa5\x80 v nepal\xc5\xa1\xc4\x8dini) - me\xc5\xa1anico razpolo\xc5\xbeljive sezonske zelenjave. Prav tako se imenuje Dal Bhat Tarkari (\xe0\xa4\xa6\xe0\xa4\xbe\xe0\xa4\xb2 \xe0\xa4\xad\xe0\xa4\xbe\xe0\xa4\xa4 \xe0\xa4\xa4\xe0\xa4\xb0\xe0\xa4\x95\xe0\xa4\xbe\xe0\xa4\xb0\xe0\xa5\x80 v nepal\xc5\xa1\xc4\x8dini). Lahko se doda tudi dahi (jogurt) ali kari iz pi\xc5\xa1\xc4\x8danca, kozjega mesa ali rib. V\xc4\x8dasih je vklju\xc4\x8den tudi majhen del vlo\xc5\xbeene zelenjave (imenovana achar)."